As dit nét oor die mense gegaan het, en die luukses en geriewe was 'n bysaak, sou ek nét daar wou bly, altyd. Die fyn besonderhede wat gebruik is om geriewe daar te stel om gaste se verblyf so aangenaam as moontlik te maak, is regtig goed deurdink. Dit is luuks, maar huislik; modern maar met gevoel en smaak uiteengesit. Ek kan enige reisiger aanbeveel om daar tuis te gaan. Ek is soos familie behandel, en sou dit graag my adres wou maak.